РЕПУБЛИКА БЪЛГАРИЯ
В И С Ш    С Ъ Д Е Б Е Н    С Ъ В Е Т

П Р О Т О К О Л   № 26
от редовното заседание чрез видеоконферентна връзка
на комисия „Управление на собствеността”
към Пленума на Висшия съдебен съвет, проведено на 18.08.2021 г.

Днес, 18.08.2021 г., сряда, от 09,30 ч., се проведе редовното заседание чрез видеоконферентна връзка на комисия „Управление на собствеността” към Пленума на Висшия съдебен съвет, в състав:

                                                                ПРЕДСЕДАТЕЛ: Стефан Гроздев /online/
                                                                         ЧЛЕНОВЕ:  Огнян Дамянов /online/
                                                                                              Боян Новански /online/
                                                                                              Йордан Стоев

ОТСЪСТВА: Олга Керелска.

От администрацията на ВСС присъстваха: Лина Грънчарова – началник отдел „Инвестиции и строителство“, дирекция „Управление на собствеността на съдебната власт и Диана Стоянова - главен експерт - юрисконсулт в дирекция „Правна“.

- Инвестиционна дейност:

1.ОТНОСНО: Писма от административния ръководител на АдмС – Благоевград с вх. № ВСС - 4702/04.08.2021 г. и № ВСС-12105/13.08.2021 г. за осигуряване на средства за актуализиране на стойността на подвижно оборудване (обзавеждане) на кабинети  и съдебни зали в сграда на ул. „Крали Марко“ № 2, гр. Благоевград.
Приложение: Доклад от инж. Юрий Георгиев – главен експерт в отдел „Инвестиции и строителство“, дирекция „Управление на собствеността на съдебната власт“.

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

1.1. ПРИЕМА доклада на инж. Юрий Георгиев - главен експерт в отдел „Инвестиции и строителство“ и инж. Минчо Стаев - главен експерт в отдел „Инвестиции и строителство“, дирекция „Управление на собствеността на съдебната власт“.
1.2. ПРИЕМА за необходимо осигуряване на финансови средства в размер на 552,00 лв. с ДДС  за изготвяне на актуализирана количествено-стойностна сметка на подвижно оборудване (обзавеждане) на кабинети  и съдебни зали в сграда на ул. „Крали Марко“№2, гр. Благоевград, съгласно представена с писмо № ВСС-12105/13.08.2021г. от административния ръководител на АдмС- Благоевград оферта.  
Мотиви: След приключване на СМР за строеж „Основен ремонт, преустройство и пристройка с асансьор към сграда, находяща се в гр. Благоевград, ул. „Крали Марко“ № 2 за нуждите на Административен съд – Благоевград и Районна прокуратура – Благоевград“ ще е необходимо обзавеждане на кабинетите/работните помещения и съдебни зали в сградата. Инвестиционният проект, включително част „Интериор и обзавеждане“ е разработен и одобрен през 2018г. и не е съобразен с одобрените  с решение по т. 12 от протокол №17/18.07.2019 г. от заседание   на Пленума на ВСС лимити за оборудване на кабинети и съдебни зали в съдебните сгради. В този смисъл е необходимо актуализиране на  стойността на необходимото оборудване, с оглед определяне на прогнозната стойност на поръчката, която следва да се възложи.  Необходимо е и количествено – стойностната сметка за обзавеждането на цялата сграда, разработена към основния проект, да бъде разделена на две - за частта от сградата, която ще се ползва от административния съд и отделно за частта, която ще се ползва прокуратурата. 
1.3. ПРЕДЛАГА на Комисия „Бюджет и финанси“ към Пленума на Висш съдебен съвет да коригира бюджета на Административен съд – Благоевград с финансови средства в размер на 552,00 лв. с ДДС за актуализиране на стойността на подвижно оборудване (обзавеждане) на кабинети  и съдебни зали в сграда на ул. „Крали Марко“№2, гр. Благоевград“, съгласно определените лимити за оборудване на кабинети и съдебни зали в съдебните сгради. Средствата да бъдат осигурени от „Разходи за такси към експлоатационни дружества и други разходи за обекти“ от  §51-00 „Основен ремонт на дълготрайни материални активи“.
1.4. ИЗПРАЩА решението на Комисия „Бюджет и финанси“ по компетентност и на административния ръководител на Административен съд – Благоевград за сведение и изпълнение.

	2.ОТНОСНО: Определяне на изпълнител с ред на възлагане по чл. 20, ал. 4, т. 3 от ЗОП с предмет „Авторски надзор на обект:  „Основен ремонт и преустройство на част от сграда на пл. „Акад. Николай Хайтов“ № 8 за нуждите на съдебната власт“.
Приложение: Доклад от инж. Юрий Георгиев – главен експерт в отдел „Инвестиции и строителство“, дирекция „Управление на собствеността на съдебната власт“.

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

2.1. ПРИЕМА доклада на инж. Юрий Георгиев – главен експерт в отдел „Инвестиции и строителство“, дирекция „Управление на собствеността на съдебната власт“ в АВСС.
2.2. ПРИЕМА за изпълнител на услуга с предмет „Авторски надзор на обект:  „Основен ремонт и преустройство на част от сграда на пл. „Акад. Николай Хайтов“ № 8 в гр.Асеновград за нуждите на съдебната власт“ „Маркол Проект“ ЕООД, с ценово предложение на стойност 4 890,00 лв. без ДДС или 5 868,00 лв. с ДДС. Обектът е включен в Инвестиционната програма на ВСС по § 51-00 „Основен ремонт на ДМА“.
2.3. ВЪЗЛАГА на дирекция „Управление на собствеността на съдебната власт“ да подготви и изпрати необходимата документация, чрез главен секретар на ВСС до дирекция „Правна“, отдел „Обществени поръчки“ в АВСС, за предприемане на действия за сключване на договор с определения изпълнител по т. 2.2.

- Текущи ремонти:

3.ОТНОСНО: Писма от административния ръководител на Окръжен съд – Силистра, с вх. № ВСС-10404/02.11.2020 г. и вх. № ВСС -10404/12.08.2021 г.,   за осигуряване на средства за почистване на фасадата на сградата на Съдебната палата в гр. Силистра. 
Приложение: Доклад от инж. Юрий Георгиев и инж. Минчо Стаев – главни експерти в отдел „Инвестиции и строителство“, дирекция „Управление на собствеността на съдебната власт“.

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

		3.1. ПРИЕМА доклада на инж. Юрий Георгиев - главен експерт в отдел „Инвестиции и строителство“ и инж. Минчо Стаев – главен експерт в отдел „Инвестиции и строителство“, дирекция „Управление на собствеността на съдебната власт“.
	3.2. ПРИЕМА за необходимо осигуряване на финансови средства в размер на 24 894,96 лв. с ДДС, съгласно икономически най-изгодната оферта представена от административния ръководител на Окръжен съд гр. Силистра за почистване на фасадата на сградата на Съдебната палата в гр. Силистра. 
		
		Мотиви: Искането за почистване фасада, вкл. почистване петна, графити и др. в размер на 27 000 лв., е включено в резерва на разпределените средства за текущи ремонти до получаване на три съпоставими оферти, съгласно решение на КУС т. 4.14.2 от Протокол № 5/17.02.2021 г . С писмо с  изх. № 475/06.08.2021 г., административния ръководител на Окръжен съд гр. Силистра е представил три съпоставими оферти като икономически най – изгодната е под определения лимит от 27 000 лв. с ДДС.

Справка за отпуснатите средства на Окръжен съд – Силистра 
за периода 2016 г. – 2021 г.

година	Корекция на бюджета на ОСВ за извършване на текущ ремонт	Вид на текущия ремонт	
2016	22060лв.

33760лв.

4 146 лв.	за авариен ремонт на парна инсталация (4 505 лв.), подмяна врати на санитарни помещения (3 590 лв. с коригирана позиция 3), обзавеждане на кабинет и деловодства (5 200 лв.), доставка и монтаж на ламинирана настилка в кабинет и деловодства (1 855 лв.) и боядисване и кърпежи (5 м2) на кабинет и деловодства и закупуване на метални стелажи (6 910 лв.) 

за текущ ремонт /пребоядисване на дограма и помещения/
за строително монтажни работи по доставка на бариера и кабина за охрана 5.	
2017	1080 лв.	за частичен текущ ремонт на котелно отделение	
2018	0 лв.	няма	
2019	14563лв.	за почистване на цветна мозайка, циклене и лакиране на паркет, монтирането на первази и частично пренареждане на паркет.	
2020	0 лв.	няма	
2021	8360	подмяна на врати и укрепване на централен вход	

3.3. ПРЕДЛАГА на Комисия „Бюджет и финанси“ към Пленума на ВСС да бъде коригиран бюджета на Окръжен съд – Силистра със сумата от  24 894,96 лв. за почистване на фасадата на сградата на Съдебната палата в гр. Силистра. Средствата да бъдат осигурени от непрехвърлените средства за текущи ремонти, включени в утвърдените средства в § 51-00 „Основен ремонт на ДМА“ по  бюджета на съдебната власт за 2021 г. 
	3.4. ИЗПРАЩА решението на Комисия „Бюджет и финанси“ към Пленума на ВСС за действия по компетентност и на административния ръководител на Окръжен съд - Силистра за сведение и изпълнение.

4.ОТНОСНО: Писма от административния ръководител на Районен съд – Севлиево, с вх.  № ВСС-6268/14.04.2021 г. и вх. № ВСС-6268/06.08.2021 г., за осигуряване на средства за ремонт на ограда. 
Приложение: Доклад от инж. Юрий Георгиев - главен експерт в отдел „Инвестиции и строителство“, дирекция „Управление на собствеността на съдебната власт“.

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

              4.1.ПРИЕМА доклада на инж. Юрий Георгиев - главен експерт в отдел „Инвестиции и строителство“ и инж. Минчо Стаев -  главен експерт в отдел „Инвестиции и строителство“, дирекция „Управление на собствеността на съдебната власт“
             4.2. ПРИЕМА за необходимо осигуряване на финансови средства в размер на 13 390,08 лв. с ДДС, съгласно икономически най-изгодната оферта представена от административния ръководител на Районен съд гр. Севлиево за ремонт на оградата на имота, върху който е разположена съдебната сграда, находяща се в гр. Севлиево, ул. „Стефан Пешев“ № 6. 

	Мотиви: Искането е целесъобразно и неотложно с оглед запазване на целостта на оградата и предотвратяване на злополуки с преминаващи покрай нея граждани.

Справка за отпуснатите средства на Районен съд – Севлиево
за периода 2016 г. – 2021 г.

година	Корекция на бюджета на ОСВ за извършване на текущ ремонт	Вид на текущия ремонт	
2016	0 лв.	           няма	
2017	10900лв.

2934лв.	за текущ ремонт на помещения в сградата на съдебната палата
за текущ ремонт-доставка и монтаж на прегради за контрол на достъпа.	
2018	0 лв.	няма	
2019	0 лв.	няма	
2020	0 лв.		няма	
2021	0 лв.	няма	

4.3.    ПРЕДЛАГА на Комисия „Бюджет и финанси“ към Пленума на ВСС да бъде коригиран бюджета на РС – Севлиево със сумата от 13 390,08 лв. за ремонт на оградата на имота, върху който е разположена съдебната сграда, находяща се в гр. Севлиево, ул. „Стефан Пешев“ № 6. Средствата да бъдат осигурени от неразпределения резерв за непредвидени и неотложни разходи по бюджета на съдебната власт.
	4.4. ИЗПРАЩА решението на Комисия „Бюджет и финанси“ към Пленума на ВСС по компетентност и на административния ръководител на Районен съд - Севлиево за сведение и изпълнение.

 5.ОТНОСНО: Писмо от административния ръководител на Софийски районен съд  с вх. № ВСС-11624/29.07.2021 г. за обособяване на помещение за каса към звено „Счетоводство“ в сградата на бул. „Ген. М. Д. Скобелев“.
Приложение: Доклад от инж. Юрий Георгиев и инж. Минчо Стаев – главни експерти в отдел „Инвестиции и строителство“, дирекция „Управление на собствеността на съдебната власт“.

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

5.1. ПРИЕМА доклада на инж. Юрий Георгиев - главен експерт в отдел „Инвестиции и строителство“ и инж. Минчо Стаев - главен експерт в отдел „Инвестиции и строителство“, дирекция „Управление на собствеността на съдебната власт“.
5.2. ДАВА СЪГЛАСИЕ за обособяване на помещение за каса към звено „Счетоводство“, в сградата на бул. „Ген.М. Д. Скобелев“ № 23. 

Мотиви: С обособяването на ново помещение се подобряват условията на труд на служителите в звено „Счетоводство“ и се подобрява обслужването на посетителите на сградата. Изпълнението на дейностите по обособяване на помещението са за сметка на бюджета на СРС за 2021 г.

Справка за отпуснатите средства на Софийски районен съд
за периода 2016 г. – 2020 г.

година	Корекция на бюджета на ОСВ за извършване на текущ ремонт	Вид на текущия ремонт	
2016	0 лв.	няма	
2017	0 лв.	няма	
2018	0 лв.	няма	
2019	0 лв.	няма	
2020	0 лв.	няма	

5.3. УКАЗВА на административния ръководител на Софийски районен съд, след обособяване на помещението за каса към звено „Счетоводство“, да предостави проект за цялостно разпределение  на недвижимия имот в гр. София, бул. „Ген. М. Д. Скобелев“ № 23, съгласуван между отделните органи на съдебната власт и други институции, които ползват помещения в него: по етажи, вид/предназначение, номерация и площ – на хартиен и електронен носител. 
5.4. ИЗПРАЩА решението по т. 5.2 и по т. 5.3 на административния ръководител на Софийски районен съд за сведение и изпълнение.
		5.5. ИЗПРАЩА решението на Комисия „Бюджет и финанси“ към Пленума на ВСС за сведение.

- Управление на собствеността:

6.ОТНОСНО: Проект на решение за възлагане стопанисването на част от имот - публична държавна собственост, находящ се в гр. София, пл. „Света Неделя“ № 6, сграда № 3, ет. 4.
Приложение: Доклад от Стоян Димитров – старши експерт-юрист в отдел „Управление на собствеността“, дирекция „Управление на собствеността на съдебната власт“.

КОМИСИЯ „УПРАВЛЕНИЕ НА СОБСТВЕНОСТТА“,   
              с делегирани правомощия с решение по 
Протокол № 14/22.07.2021г., т.30 на Пленума на Висшия съдебен съвет

РЕШИ:

I. ИЗМЕНЯ И ДОПЪЛВА решение по т. 50 от протокол  № 40/03.11.2016 г. на Пленума на ВСС с последно изменение с решение по т. 25 от протокол № 07/22.04.2021 г. на Пленума на ВСС, в частта по т. 1.1.I.2. за възлагане на стопанисването на административния ръководител – председател на Върховен административен съд недвижимите имоти, намиращи се в гр. София със следния текст:
„- пл. „Света Неделя“, № 6, сграда № 3, ет. 4, самостоятелен обект в сграда с идентификатор 68134.304.405.3.4 по КК и КР на гр. София, съставляващ стая № 314.
II. ИЗПРАЩА решението на председателя на Върховен административен съд на разпореждане.

7.ОТНОСНО: Проект на решение за упълномощаване на представляващия Висшия съдебен съвет за отправяне на мотивирано искане до Областния управител на област София - град  по реда на чл. 80, ал. 1 от Закона за държавната  собственост /ЗДС/.
Приложение: Доклад от Стоян Димитров – старши експерт-юрист в отдел „Управление на собствеността“, дирекция „Управление на собствеността на съдебната власт“.

КОМИСИЯ „УПРАВЛЕНИЕ НА СОБСТВЕНОСТТА“,                     
с делегирани правомощия с решение по Протокол № 14/ 22.07.2021г., 
т. 30 на Пленума на Висшия съдебен съвет
РЕШИ:

            7.1. ПРИЕМА доклада на Стоян Димитров - старши експерт – юрист в отдел „Управление на собствеността“, дирекция „Управление на собствеността на съдебната власт“.

7.2.УПЪЛНОМОЩАВА представляващия Висшия съдебен съвет да отправи мотивирано искане до Областния управител на област София – град за откриване на процедура по реда на чл. 80, ал.1 от Закона за държавната  собственост за изземване на отдаден под наем недвижим имот – частна държавна собственост, представляващ ведомствено жилище – апартамент № 16, намиращ се в гр. София, ж.к „Красно село“  бл. 186 /бивш № 10/, вх. Е, ет. 4, състоящ се от една стая, дневна и столова с кухненски бокс и сервизни помещения със застроена площ от 70.72 кв. м, заедно с избено помещение № 16, съгласно АЧДС № 7997/02.07.2012 г., който се държи без правно основание.

8.ОТНОСНО: Писмо от главния секретар на Министерски съвет за закупуване на недвижим имот в гр. Златоград, за нуждите на Районен съд гр. Златоград.
Приложение: Доклад от Стоян Димитров – старши експерт-юрист в отдел „Управление на собствеността“, дирекция „Управление на собствеността на съдебната власт“.

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

8.1. ПРИЕМА доклада на Стоян Димитров – старши експерт – юрист в отдел „Управление на собствеността“, дирекция „Управление на собствеността на съдебната власт”.
8.2. ИЗПРАЩА на комисия „Бюджет и Финанси“ писмо с рег. № ВСС – 4683/23.07.2021 г. от главния секретар на Министерски съвет за вземане на решение относно предложения трансфер между бюджетите на ВСС и Област Смолян, за финализиране на процедурата по закупуване на недвижимия имот в гр. Златоград.
8.3. ИЗПРАЩА на основание чл. 71 от Правилника за организацията на дейността на Висшия съдебен съвет и неговата администрация чрез главния секретар на ВСС на дирекция „Правна“ писмо с рег. № ВСС – 4683/23.07.2021 г. от главния секретар на Министерски съвет за изразяване на становище относно сключването на тристранно споразумение – предварителен договор за покупко-продажба на недвижим имот в гр. Златоград. 
8.4. След получаване на решение от комисия „Бюджет и Финанси“ към Пленума на Висшия съдебен съвет  по т. 8.2 и становище по т. 8.3 от дирекция „Правна“, преписката отново да се докладва на комисия „Управление на собствеността“, за вземане на решение. 

9.ОТНОСНО: Становище от Министерство на регионалното развитие и благоустройство за възможността от временно ползване на част от поземлен имот, находящ се гр. София, общ. „Изгрев“, бул. „Г. М. Димитров“ № 42, от Агенция за качеството на социалните услуги.
Приложение: Доклад от Стоян Димитров – старши експерт-юрист в отдел „Управление на собствеността“, дирекция „Управление на собствеността на съдебната власт“.

КОМИСИЯ „УПРАВЛЕНИЕ НА СОБСТВЕНОСТТА“,
с делегирани правомощия с решение по Протокол № 14/22.07.2021 г., 
т.30 на Пленума на Висшия съдебен съвет

РЕШИ:

9.1. ПРИЕМА доклада от Стоян Димитров – старши експерт - юрист в отдел „Управление на собствеността“, дирекция „Управление на собствеността на съдебната власт”, към администрацията на Висшия съдебен съвет.
9.2. ВЪЗЛАГА на дирекция „Управление на собствеността на съдебната власт“ да подготви писмо до Агенция за качеството на социалните услуги /АКСУ/, с копие до Администрацията на АГП, във връзка със становището на Министерство на регионалното развитие и благоустройство относно възможността за временно ползване на част от ПИ с ид. № 68134.802.2358 в размер на 45 кв. метра, за паркиране на служебни автомобили от страна на АКСУ.

-	Разни.

10.ОТНОСНО: Възлагане на актуализация на стойността на подвижно оборудване (обзавеждане) на кабинети и съдебни зали в сграда на ул. „Крали Марко“№2, гр. Благоевград

КОМИСИЯ „УПРАВЛЕНИЕ НА СОБСТВЕНОСТТА“,
с делегирани правомощия с решение по Протокол № 14/22.07.2021 г., 
т.30 на Пленума на Висшия съдебен съвет

РЕШИ:

10.1. ВЪЗЛАГА на административния ръководител на Административен съд  - Благоевград да предприеме необходимите действия за изготвяне на актуализация на стойността на подвижно оборудване (обзавеждане) на кабинети  и съдебни зали в сграда на ул. „Крали Марко“№2, гр. Благоевград“, съгласно одобрените с решение по т. 12 от протокол №17/18.07.2019г. от заседание на Пленума на ВСС лимити за оборудване на кабинети и съдебни зали в съдебните сгради.

ПРЕДСЕДАТЕЛ НА КОМИСИЯ 
„УПРАВЛЕНИЕ НА СОБСТВЕНОСТТА” 
КЪМ ПЛЕНУМА НА ВСС: /п/ СТЕФАН ГРОЗДЕВ